Én ting er, at du kan have svært ved at opnå graviditet, hvis du har et overforbrug af alkohol. Noget andet er, at et højt alkoholindtag kan have store konsekvenser, hvis du skulle være så heldig at blive gravid.
Udover risikoen for at udvikle en række af alkoholisme-følgesygdomme, giver et overforbrug af alkohol også øget risiko for spontan abort i graviditetens tidlige uger. Herudover giver indtag af alkohol under graviditeten øget risiko for fysiske misdannelser eller hjerneskade hos fosteret i maven, der i værste fald, hvis mor har haft et alkoholmisbrug under graviditeten, kan fødes med alkoholabstinenser og få en rigtig svær start på livet. Er drømmen at blive forældre, er det derfor en rigtig god idé at blive sit alkoholmisbrug kvit, før babyprojektet overhovedet igangsættes.